Ugi wiwit kala samantên karsa dalêm amangun busananing ringgit warni-warni, punapa pantêsipun, para dewa sami ngangge rasukan utawi sapatu, namung Bathara Guru Bathara Durga tanpa rasukan, pandhita ngangge rasukan tanpa sapatu, punapa malih wontênipun dhawuh dalêm sadaya dhalang botên kalilan ngangge damêl Arjuna sêpuh wônda jimat, wônda kanyut utawi wônda mangu, sarèhning wandanipun Arjuna ingkang sampun wontên wau botên kalilan ngangge, para dhalang lajêng sami ngrêmbag nganggit wônda kinanthi, mirid wandanipun kagungan dalêm Arjuna jimat, mangu tuwin kanyut wau, milanipun sanajan wandanipun Arjuna sêpuh kinanthi punika lugunipun prayogi, ewadene botên kagêm ing karaton, awit katêmbungakên murgan, têgêsipun tanpa babon, kados wandaning Arjuna ingkang sampun tamtu, jimat mangu utawi kanyut wau, sarampunging karsa dalêm amangun ringgit sapakêmipun wau, kaparingan sangkala danawa murgan, maripat satunggal kapara wiyar, sirahipun gundhul sarta agêng prasasat tanpa gulu, irungipun